PDP-7 ble levert sammen med en Fortran II-kompilator, en symbolsk assembler, en teksteditor, en debugger, vedlikeholdsrutiner, et programvarebibliotek for aritmetikk og programmeringsverktøy til å utvikle programvare som var kompatibel med PDP-4. PDP-7 ble blant annet brukt til å kontrollere kjernereaktorer. I 1966 ble en PDP-7 ved Massachusetts General Hospital i Boston brukt til utviklingen av programmeringsspråket MUMPS.